UPRAVNI ODJEL ZA ZDRAVSTVO, SOCIJALNU SKRB, UDRUGE I MLADE

KLASA: 550-01/19-01/36

URBROJ: 2140/01-09-19-1

Krapina, 19. srpnja 2019.

Na temelju članka 17. Statuta Krapinsko-zagorske županije („Službeni glasnik Krapinsko-zagorske županije“, broj 13/01, 5/06, 14/09, 11/13 i 26/13 – pročišćeni tekst i 13/18) i odredbi Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije („Službeni glasnik Krapinsko-zagorske županije“, broj 24/14) upućuje se

**Javni poziv**

**za savjetovanje s javnošću u postupku donošenja Strategije razvoja palijativne skrbi u Krapinsko-zagorskoj županiji za razdoblje 2019.-2022. godine**

Krapinsko-zagorska županija pokreće postupak donošenja Strategije razvoja palijativne skrbi u Krapinsko-zagorskoj županiji za razdoblje 2019.-2022. godine**. Uspostava sustava palijativne skrbi sastavni je dio Nacionalne strategije razvoja zdravstva 2012.-2020. godine koja sadrži opis organizacijskog i zakonskog okvira palijativne skrbi te prioritetne mjere vezane uz strateški razvoj palijativne skrbi. Nacionalni program razvoja palijativne skrbi u Republici Hrvatskoj 2017.-2020. godine obuhvaća aktivnosti za daljnji razvoj sustava palijativne skrbi te definira da svaka županija mora imati izrađenu Strategiju razvoja palijativne skrbi na svojem području. Projektni tim za razvoj palijativne skrbi izradio je nacrt Strategije razvoja palijativne skrbi na području Krapinsko-zagorske županije za razdoblje 2019.-2022. godine.**

**Strategija razvoja palijativne skrbi na području Krapinsko-zagorske županije za razdoblje 2019.-2022. godine strateški je dokument u području palijativne skrbi i predstavlja temelj za organizaciju i razvoj dostupne, kvalitetne i sveobuhvatne palijativne skrbi na području cijele Krapinsko-zagorske županije.**

**Smjernice sadržane u ovom dokumentu omogućavaju Krapinsko-zagorskoj županiji uspostavu sustava palijativne skrbi u organizacijskom i zakonodavnom okviru, kao jednog od prioritetnih razvojnih područja zdravstvene zaštite na području Krapinsko-županije.**

U cilju unapređenja partnerskog odnosa s građanima i pružateljima socijalnih usluga, neminovno je sudjelovanje svih u postupku donošenja pravne regulative kojom se definiraju prava iz programa socijalne skrbi. Cilj je u otvorenom dijalogu iznaći optimalne načine razvoja prava iz sustava socijalne skrbi na području Krapinsko-zagorske županije.

Sukladno odredbama Kodeksa savjetovanja sa zainteresiranom javnošću u postupcima donošenja općih akata Krapinsko-zagorske županije, pozivamo javnost – građane, ustanove socijalne skrbi, ostale pružatelje usluga socijalne skrbi, udruge koje djeluju u tom području, građanske inicijative, zaklade, javne i privatne ustanove te sve koji svojim prijedlozima i sugestijama mogu pridonijeti donošenju kvalitetne i provedive Strategije razvoja palijativne skrbi u Krapinsko-zagorskoj županiji za razdoblje 2019.-2022. godineda se odazovu i daju svoj doprinos oblikovanju ovog važnog dokumenta. Svoja mišljenja i očitovanja možete u pisanom obliku na propisanom obrascu poslati na adresu Krapinsko-zagorska županija, Upravni odjel za zdravstvo, socijalnu skrb, udruge i mlade, Magistratska 1, Krapina, te na adresu elektronske pošte: **zdravstvo@kzz.hr,** zaključno do **19. kolovoza 2019. godine**.

Svi u roku pristigli prijedlozi razmotrit će se i, oni prihvaćeni, ukomponirati u konačni prijedlog Strategije razvoja palijativne skrbi u Krapinsko-zagorskoj županiji za razdoblje 2019-2022. godine koji će se uputiti Županijskoj skupštini na donošenje.

**PROČELNICA**

**Martina Gregurović Šanjug**